Falsfréttasíðan notar eftirlíkingu af frétt um forsetaframbjóðandann Ástþór Magnússon , en falsararnir hafa áður misnotað sér nafn hans og mynd á síðum sem herma eftir útliti Viðskiptablaðsins . Aðsend mynd Eftirlíking af vefsíðu RÚV er sú nýjasta sem svikarar sem virðast herja á íslenska vefmiðla og notendur hermt eftir , nú með frétt frá 2014 um tveggja ára rannsókn vegna falsaðra undirskrifta framboðs Ástþórs Magnússonar til forseta tveimur árum fyrr . Sú frétt virðist koma upp hjá sumum notendum , þar á meðal blaðamönnum Viðskiptablaðsins , meðan aðrir notendur fá upp síðu sem hermir eftir Viðskiptablaðinu en ef smellt er á tengla á henni kemur upp falsrafmyntaviðskskiptasíðan Bitcon Circuit . Fréttin sem líkir eftir síðu RÚV virðist alger eftirlíking RÚV fréttarinnar frá sínum tíma og virðist í því formi ekki gerð til að plata fólk til að leggja peninga inn á fyrirtæki sem þykist ætla að græða fullt af peningum fyrir notendur á því að kaupa og selja rafmyntina Bitcoin . Eins og ekki á að þurfa að nefna eru slíkar síður ekki raunveruleg ávöxtun fjármuna .